CELEX: 32020D0766
Language: el
Date: 2020-06-08 00:00:00
Title: Απόφαση (ΕΕ) 2020/766 του Συμβουλίου της 8ης Ιουνίου 2020 για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από την 1η Φεβρουαρίου 2020 έως τις 25 Ιανουαρίου 2025

12.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 187/3
               
            
         ΑΠΟΦΑΣΗ (ΕΕ) 2020/766 ΤΟΥ ΣΥΜΒΟΥΛΙΟΥ
         της 8ης Ιουνίου 2020
         για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από την 1η Φεβρουαρίου 2020 έως τις 25 Ιανουαρίου 2025
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 300 παράγραφος 3 και το άρθρο 305,
         Έχοντας υπόψη την απόφαση (ΕΕ) 2019/852 του Συμβουλίου, της 21ης Μαΐου 2019, για τον καθορισμό της σύνθεσης της Επιτροπής των Περιφερειών (1),
         Έχοντας υπόψη τις προτάσεις που υπέβαλαν οι κυβερνήσεις της Εσθονίας, της Κύπρου και του Λουξεμβούργου,
         Εκτιμώντας τα ακόλουθα:
         
                     (1)
                  
                  
                     Το άρθρο 300 παράγραφος 3 της Συνθήκης ορίζει ότι η Επιτροπή των Περιφερειών απαρτίζεται από αντιπροσώπους οργανισμών τοπικής αυτοδιοίκησης και περιφερειακής διοίκησης, οι οποίοι είτε είναι εκλεγμένα μέλη οργανισμού περιφερειακής διοίκησης ή τοπικής αυτοδιοίκησης είτε ευθύνονται πολιτικώς έναντι εκλεγμένης συνέλευσης.
                  
               
                     (2)
                  
                  
                     Το άρθρο 305 της Συνθήκης προβλέπει ότι τα τακτικά μέλη της Επιτροπής των Περιφερειών και ισάριθμα αναπληρωματικά μέλη διορίζονται από το Συμβούλιο για θητεία πέντε ετών σύμφωνα με τις προτάσεις που υποβάλλει κάθε κράτος μέλος.
                  
               
                     (3)
                  
                  
                     Η θητεία των τακτικών και των αναπληρωματικών μελών της Επιτροπής των Περιφερειών έληξε την 25η Ιανουαρίου 2020 και, ως εκ τούτου, θα πρέπει να διοριστούν νέα τακτικά και αναπληρωματικά μέλη.
                  
               
                     (4)
                  
                  
                     Στις 10 Δεκεμβρίου 2019, το Συμβούλιο εξέδωσε την απόφαση (ΕΕ) 2019/2157 (2), σύμφωνα με τις προτάσεις των κρατών μελών. Με την εν λόγω απόφαση διορίστηκαν, για την περίοδο από 26 Ιανουαρίου 2020 έως 25 Ιανουαρίου 2025, τα τακτικά και τα αναπληρωματικά μέλη που πρότειναν οι κυβερνήσεις της Τσεχίας, της Δανίας, της Εσθονίας, της Κύπρου, της Λετονίας, του Λουξεμβούργου, των Κάτω Χωρών, της Αυστρίας, της Ρουμανίας, της Σλοβενίας, της Σλοβακίας και της Σουηδίας. Με την απόφαση (ΕΕ) 2019/2157 διορίστηκαν επίσης για την ίδια περίοδο τρία τακτικά μέλη που πρότεινε η βελγική κυβέρνηση, 21 τακτικά και 20 αναπληρωματικά μέλη που πρότεινε η γερμανική κυβέρνηση, οκτώ τακτικά και οκτώ αναπληρωματικά μέλη που πρότεινε η ιρλανδική κυβέρνηση, 16 τακτικά και 16 αναπληρωματικά μέλη που πρότεινε η ισπανική κυβέρνηση, 10 τακτικά και 14 αναπληρωματικά μέλη που πρότεινε η ιταλική κυβέρνηση, τέσσερα τακτικά και τέσσερα αναπληρωματικά μέλη που πρότεινε η μαλτέζικη κυβέρνηση και οκτώ τακτικά και οκτώ αναπληρωματικά μέλη που πρότεινε η φινλανδική κυβέρνηση.
                  
               
                     (5)
                  
                  
                     Στις 20 Ιανουαρίου 2020, το Συμβούλιο εξέδωσε την απόφαση (ΕΕ) 2020/102 (3), σύμφωνα με τις προτάσεις των κρατών μελών. Με την εν λόγω απόφαση διορίστηκαν, για την περίοδο από 26 Ιανουαρίου 2020 έως 25 Ιανουαρίου 2025, τα τακτικά και αναπληρωματικά μέλη που πρότειναν η ελληνική, η γαλλική, η κροατική, η λιθουανική, η ουγγρική και η πορτογαλική κυβέρνηση, καθώς και τέσσερα τακτικά και τέσσερα αναπληρωματικά μέλη που πρότεινε η βελγική κυβέρνηση, ένα τακτικό μέλος που πρότεινε η βουλγαρική κυβέρνηση, ένα τακτικό και ένα αναπληρωματικό μέλος που πρότεινε η ιρλανδική κυβέρνηση, ένα τακτικό και ένα αναπληρωματικό μέλος που πρότεινε η ισπανική κυβέρνηση, 14 τακτικά και 10 αναπληρωματικά μέλη που πρότεινε η ιταλική κυβέρνηση και 21 τακτικά και 20 αναπληρωματικά μέλη που πρότεινε η πολωνική κυβέρνηση.
                  
               
                     (6)
                  
                  
                     Στις 3 Φεβρουαρίου 2020, το Συμβούλιο εξέδωσε την απόφαση (ΕΕ) 2020/144 (4), σύμφωνα με τις προτάσεις των κρατών μελών. Με την εν λόγω απόφαση διορίστηκαν, για την περίοδο από 26 Ιανουαρίου 2020 έως 25 Ιανουαρίου 2025, τέσσερα τακτικά και τέσσερα αναπληρωματικά μέλη που πρότεινε η ισπανική κυβέρνηση, καθώς και ένα τακτικό και ένα αναπληρωματικό μέλος που πρότεινε η φινλανδική κυβέρνηση.
                  
               
                     (7)
                  
                  
                     Στις 26 Μαρτίου 2020, το Συμβούλιο εξέδωσε την απόφαση (ΕΕ) 2020/511 (5), σύμφωνα με τις προτάσεις των κρατών μελών. Με την εν λόγω απόφαση διορίστηκαν, για την περίοδο από 26 Ιανουαρίου 2020 έως 25 Ιανουαρίου 2025, πέντε τακτικά και οκτώ αναπληρωματικά μέλη που πρότεινε η βελγική κυβέρνηση, ένα αναπληρωματικό μέλος που πρότεινε η γερμανική κυβέρνηση και ένα τακτικό μέλος που πρότεινε η μαλτέζικη κυβέρνηση.
                  
               
                     (8)
                  
                  
                     Η απόφαση (ΕΕ) 2019/852 σχετικά με τη σύνθεση της Επιτροπής των Περιφερειών θεωρήθηκε ότι αποκαθιστούσε την ισορροπία στην κατανομή των εδρών που υπήρχε πριν από την έκδοση της απόφασης 2014/930/ΕΕ (6) του Συμβουλίου και, προς τον σκοπό αυτό, η απόφαση (ΕΕ) 2019/852 αύξησε κατά ένα τον αριθμό των τακτικών και των αναπληρωματικών μελών που αντιστοιχούν σε κάθε κράτος μέλος για την Εσθονία, την Κύπρο και το Λουξεμβούργο. Αυτή η νέα σύνθεση επρόκειτο να ισχύσει μόνο στο ενδεχόμενο της αποχώρησης του Ηνωμένου Βασιλείου από την Ένωση. Δεδομένου ότι η αποχώρηση του Ηνωμένου Βασιλείου από την Ένωση απέκτησε νομική ισχύ την 1η Φεβρουαρίου 2020, από την ημερομηνία αυτή ο αριθμός των μελών της Επιτροπής των Περιφερειών είναι ο προβλεπόμενος στο άρθρο 1 της απόφασης (ΕΕ) 2019/852. Κατά συνέπεια, οι κυβερνήσεις της Εσθονίας, της Κύπρου και του Λουξεμβούργου έχουν το δικαίωμα να προτείνουν ένα επιπλέον τακτικό και ένα επιπλέον αναπληρωματικό μέλος.
                  
               
                     (9)
                  
                  
                     Οι κυβερνήσεις της Εσθονίας, της Κύπρου και του Λουξεμβούργου πρότειναν υποψηφίους για τις επιπλέον έδρες τακτικών και αναπληρωματικών μελών τους. Τα εν λόγω τακτικά και αναπληρωματικά μέλη θα πρέπει να διορισθούν για την περίοδο από 1ης Φεβρουαρίου 2020 έως 25 Ιανουαρίου 2025. Η παρούσα απόφαση θα πρέπει, συνεπώς, να ισχύσει αναδρομικά από την 1η Φεβρουαρίου 2020,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Διορίζονται στην Επιτροπή των Περιφερειών για την περίοδο από 1ης Φεβρουαρίου 2020 έως 25 Ιανουαρίου 2025:
            
                        —
                     
                     
                        ως τακτικά μέλη, τα πρόσωπα που απαριθμούνται ανά κράτος μέλος στο Παράρτημα Ι·
                     
                  
                        —
                     
                     
                        ως αναπληρωματικά μέλη, τα πρόσωπα που απαριθμούνται ανά κράτος μέλος στο Παράρτημα ΙΙ.
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από την 1η Φεβρουαρίου 2020.
         
         
            Βρυξέλλες, 8 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  ΕΕ L 139 της 27.5.2019, σ. 13.
         
            (2)  Απόφαση (ΕΕ) 2019/2157 του Συμβουλίου, της 10ης Δεκεμβρίου 2019, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025 (ΕΕ L 327 της 17.12.2019, σ. 78).
         
            (3)  Απόφαση (ΕΕ) 2020/102 του Συμβουλίου, της 20ής Ιανουαρίου 2020, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025 (ΕΕ L 20 της 24.1.2020, σ. 2).
         
            (4)  Απόφαση (ΕΕ) 2020/144 του Συμβουλίου, της 3ης Φεβρουαρίου 2020, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025 (ΕΕ L 32 της 4.2.2020, σ. 16).
         
            (5)  Απόφαση (ΕΕ) 2020/511 του Συμβουλίου, της 26ης Μαρτίου 2020, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025 (ΕΕ L 113 της 8.4.2020, σ. 18).
         
            (6)  Απόφαση 2014/930/ΕΕ του Συμβουλίου, της 16ης Δεκεμβρίου 2014, για τον καθορισμό της σύνθεσης της Επιτροπής των Περιφερειών (ΕΕ L 365 της 19.12.2014, σ. 143).
      
      
         
            ΠΑΡΑΡΤΗΜΑ I
            ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - PRILOG I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I
            Членове / Miembros / Členové / Medlemmer / Mitglieder / Liikmed / Μέλη / Members / Membres / Članovi / Membri / Locekļi / Nariai / Tagok / Membri / Leden / Członkowie / Membros / Membri / Členovia / Člani / Jäsenet / Ledamöter
            EESTI
            Mr Juri GOTMANS
            Member of a Local Assembly: Võru City Council
            
            ΚYΠΡΟΣ
            κ. Χριστάκης ΜΕΛΕΤΙΕΣ
            
               Πρόεδρος του Κοινοτικού Συμβουλίου της Κοκκινοτριμιθιάς
            
            LUXEMBOURG
            Mr Gusty GRAAS
            Member of a Local Assembly: Conseil communal de la commune de Bettembourg
            
         
      
      
         
            ΠΑΡΑΡΤΗΜΑ II
            ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ IΙ - ANNEX II - ANNEXE II - PRILOG II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II
            Заместник-членове / Suplentes / Náhradníci / Suppleanter / Stellvertreter / Asendusliikmed / Αναπληρωτές / Alternate members / Suppléants / Zamjenici članova / Supplenti / Aizstājēji / Pakaitiniai nariai / Póttagok / Membri Supplenti / Plaatsvervangers / Zastępcy członków / Suplentes / Supleanți / Náhradníci / Nadomestni člani / Varajäsenet / Suppleanter
            EESTI
            Mr Kurmet MÜÜRSEPP
            Representative of a local body with political accountability to an elected Assembly: Antsla Rural Municipality Council
            
            ΚYΠΡΟΣ
            κ. Παναγιώτης ΒΑΣΙΛΕΙΟΥ
            
               Πρόεδρος του Κοινοτικού Συμβουλίου του Μαζωτού Λάρνακας
            
            LUXEMBOURG
            Mr Vincent REDING
            Member of a Local Assembly: Conseil communal de la commune de Weiler-la-Tour